Չարլզ Քինդլբերգեր

Չարլզ Քինդլբերգեր (, ), ամերիկացի տնտեսագետ, միջազգային տնտեսագիտության, միջազգային ֆինանսների և տնտեսության պատմության մասնագետ։ The Economist ամսագիրը նրան ֆինանսական ճգնաժամի ոլորտում անվանել է «Ժանրի վարպետ»։

Կենսագրություն 
1932 թվականին ավարտել է Փենսիլվանիայի համալսարանը՝ բակալավրի աստիճանով։ Կոլումբիայի համալսարանի մագիստրոս (1934) և փիլիսոփայության դոկտոր (1937) է։

1936-1939 թվականներին եղել է Նյու Յորքի Դաշնային պահուստային բանկի տնտեսագետ-հետազոտող։ 1939-1940 թվականներին աշխատել է Բազելի Միջազգային հաշվարկների բանկում, 1940-1942 թվականներին եղել Է Վաշինգտոնի դաշնային պահուստային համակարգի կառավարիչների խորհրդում։

Երկրորդ համաշխարհային պատերազմի ժամանակ ծառայել է ռազմավարական ծառայությունների վարչությունում, 1944 թվականին պարգևատրվել է բրոնզե աստղով, 1945 թվականին՝ «Պատվո լեգեոն» շքանշանով։

1945-1947 թվականներին գլխավորել է Պետական դեպարտամենտում տնտեսական անվտանգության վարչությունը, կարևոր դեր է խաղացել Մարշալի պլանի մշակման գործում։

1948-1981 թվականներին դասավանդել է Մասաչուսեթսի տեխնոլոգիական ինստիտուտում, 1951-1976 թվականներին զբաղեցրել է Ֆորդի անվան միջազգային տնտեսագիտության պրոֆեսորի ամբիոնը։

Բերնարդ Համսի (1978) և Ադամ Սմիթի (1983) մրցանակների դափնեկիր է։ 1985 թվականին եղել է Ամերիկյան տնտեսական ասոցիացիայի նախագահ։

Հիշողություն 
Ի պատիվ գիտնականի՝ MIT-ում ստեղծվել է «Չարլզ Կինդլբերգերի անվան կիրառական տնտեսության պրոֆեսորի» ամբիոնը։

Գիտական ներդրում 
Համահեղինակների հետ միասին գրել է բազմիցս վերահրատարակված «Միջազգային տնտեսություն» ներածական դասագիրքը։

Միջազգային ֆինանսական հետազոտությունների հիմնական թեման այն գաղափարն էր, որ համաշխարհային ֆինանսական համակարգը հիերարխիկ կառույց է, որտեղ ինչ-որ առաջատար երկիր պետք է հանդես գա որպես վերջին ատյանի վարկատու՝ առանձին երկրում Կենտրոնական բանկին նման գլոբալ ֆինանսական կայունություն ապահովելու նպատակով։ 1950-ականներին և 1960-ականներին նման դեր է խաղացել ԱՄՆ-ն՝ ապահովելով իրացվելիությունը համաշխարհային ֆինանսական համակարգում։ 1970-ականներին ի հայտ են եկել հանգամանքներ, որոնք սպառնում էին վերջ դնել ԱՄՆ-ի՝ որպես վերջին ատյանի պարտատիրոջ գործունեությանը, ինչը հանգեցրեց համաշխարհային ֆինանսական համակարգի անկայունությանը։

Ի սկզբանե Կինդլբերգերը «Համաշխարհային ֆինանսական ճգնաժամեր. Մոլուցքը, խուճապն ու փլուզումը» գրքի միակ հեղինան էր, բայց նրա մահից հետո այն հրատարակվում է պրոֆեսոր Ալիբերի լրացումներով, որի ներդրումը կայանում է նրանում, որ նա ուժեղացրել է ուշադրությունը Հայման Մինսկիի գաղափարների վրա և ավելացրել 20-րդ դարի վերջի և 21-րդ դարի սկզբի իրադարձությունների մասին։

Մատենագրություն 
 Ч. П. Кайндлбергер Мыльные пузыри // Экономическая теория/ Под ред. Дж.Итуэлла, ,  — М.: Инфра-М, 2004 — С.25—27 — 931 с. — ISBN 5-16-001750-X (англ. Bubbles)
 Чарльз П. Киндлбергер, Роберт Алибер Мировые финансовые кризисы. Мании, паники и крахи. — Питер, 2010. — ISBN 978-5-49807-086-5, 978-1-4039-3651-6
 International Economics, 1953; 6-е изд., 1978;
 The World in Depression 1929—1939, 1971;
 Manias, Panics, and Crashes: A History of Financial Crises, 1978;
 A Financial History of Western Europe, 1984.

Գրականություն

Ծանոթագրություններ

Արտաքին հղումներ 
 Биография Ч. Киндлебергера 

Ամերիկացի տնտեսագետներ
Ամերիկյան փիլիսոփայական ընկերության անդամներ
Բրոնզե աստղի մեդալակիրներ (ԱՄՆ)